arnastofnun/IGC-2024 huggingface dataset:
Hallgrímur Jónsson Thorlacius

Hallgrímur Jónsson Thorlacius (1680 – október 1736) var skólameistari í Hólaskóla og síðan sýslumaður í Suður-Múlasýslu og bjó í Berunesi.

Foreldrar Hallgríms voru Jón Þorláksson, sýslumaður í Múlasýslum, sonur Þorláks Skúlasonar biskups, og kona hans Sesselja Hallgrímsdóttir. Hallgrímur stundaði nám við Kaupmannahafnarháskóla en kom heim 1708 og varð þá skólameistari á Hólum. Því starfi gegndi hann til 1711, en þá fór hann austur á land og lét faðir hans honum eftir Suður-Múlasýslu. Þar var hann sýslumaður til dauðadags.

Kona Hallgríms var Gróa Árnadóttir (d. 1737), dóttir Árna Árnasonar prests í Heydölum, og áttu þau nokkur börn.
Steinar Þór Guðgeirsson

Steinar Þór Guðgeirsson (19. ágúst 1971) er íslenskur lögfræðingur, knattspyrnumaður, knattspyrnuþjálfari og fyrrverandi formaður Knattspyrnufélagsins Fram.

Ævi og störf.

Steinar lauk prófi frá lagadeild Háskóla Íslands árið 1997. Hann hóf þegar störf við lögmennsku og varð hæstaréttarlögmaður árið 2004. Hann hefur verið meðeigandi í Lögfræðistofu Reykjavíkur frá 2001.

Steinar var skipaður í skilanefnd Kaupþings banka og tók við formennsku í henni síðla árs 2008.

Knattspyrnuferill.

Steinar lék knattspyrnu með yngri flokkum Knattspyrnufélagsins Fram. Fyrstu leikir hans í meistaraflokki voru sumarið 1989 og kom hann við sögu í sigri Framara í úrslitum bikarkeppni KSÍ sama ár. Árið eftir varð hann Íslandsmeistari með Framliðinu.

Árið 1992 til 1993 lék Steinar með belgíska liðinu KFC Heultje. Að því loknu sneri hann aftur til Fram og lék þar uns hann lagði skóna á hilluna haustið 2000, ef undan er skilið sumarið 1998 þegar hann var í herbúðum Íslandsmeistaraliðs ÍBV.

Steinar Guðgeirsson lék fjölda leikja með yngri landsliðum Íslands og einn A-landsleik, í 5:1 sigri á Tyrkjum sumarið 1991.

Sumarið 2003 var Steinar ráðinn þjálfari meistaraflokksliðs Fram , sem sat á botninum eftir fjórar umferðir. Undir hans stjórn bjargaði liðið sér frá falli í lokaumferð mótsins. Eru þetta einu afskipti hans af þjálfun meistaraflokks.

Árið 2007 var Steinar kjörinn formaður Knattspyrnufélagsins Fram og gegndi stöðunni að nafninu til til ársins 2010, en hafði þó í raun dregið sig í hlé á miðju ári 2009 vegna anna. Homar kinlig

Tilvísanir.
Þorsteinn Illugason

Þorsteinn Illugason (1618 – 11. september 1705) var skólameistari í Hólaskóla í fjóra vetur og síðan aðstoðarprestur á Hólum, prestur á Völlum í Svarfaðardal í 40 ár og prófastur í Vaðlaþingi í rúma þrjá áratugi.

Þorsteinn var sonur Illuga Jónssonar Hólaráðsmanns og konu hans Halldóru Skúladóttur, systur Þorláks biskups og dótturdóttur Guðbrands Þorlákssonar. Hann varð skólameistari á Hólum 1649 og gegndi því starfi í fjóra vetur en þá tók hann prestsvígslu og varð aðstoðardómkirkjuprestur á Hólum. Árið 1658 fékk hann Velli í Svarfaðardal og var prestur þar allt til 1698 og jafnframt prófastur í Vaðlaþingi frá 1667. Hann lét af embætti áttræður að aldri en var þó áfram á Völlum og átti þar heima þegar manntalið var tekið 1703. Hann dó tveimur árum síðar, hátt á níræðisaldri, annaðhvort á Völlum eða á Sökku í sömu sveit hjá dóttur sinni.

Kona séra Þorsteins, gift 11. október 1667, var Steinvör Jónsdóttir frá Skeggjastöðum, alsystir Runólfs, sem var skólameistari næstur á undan Þorsteini. Þau áttu þrjár dætur, Sigríði konu séra Hjalta Þorsteinssonar prests og listmálara í Vatnsfirði, Gróu konu séra Gísla Jónssonar á Útskálum og Kristrúnu konu Ara Jónssonar bónda á Sökku í Svarfaðardal, sonar Jóns Arasonar prófasts í Vatnsfirði. Ein dóttir þeirra var Guðrún sól, sem þótti kvenna fegurst og heillaði marga unga menn, þar á meðal Jón Steinsson Bergmann, son Steins biskups, svo mjög að hún var sögð ástæða þess að hann fyrirfór sér. Önnur dóttir þeirra, Hólmfríður, var langamma Bertels Thorvaldsen myndhöggvara.
Egill Sigfússon

Egill Sigfússon (1650 – 1723) var kennari og skólameistari í Hólaskóla og síðan prestur í Glaumbæ á Langholti. Hann var gott latínuskáld og sagður mikill gáfumaður.

Egill var sonur séra Sigfúsar Egilssonar dómkirkjuprests á Hólum og áður skólameistara og seinni konu hans Ólafar Sigfúsdóttur. Hann útskrifaðist úr Hólaskóla og hélt síðan til náms við Kaupmannahafnarháskóla. Hann sneri aftur til íslands 1678 og árið 1683 varð hann skólameistari í Hólaskóla og gengdi því starfi í tólf ár, eða til 1695.

Þá var hann vígður prestur í Glaumbæ en missti prestsskap tveimur árum síðar af því að hann hafði eignast son í lausaleik með Sigríði Geirsdóttur, systur Þorsteins Geirssonar sem var skólameistari næstur á undan honum. Hann fékk þó embættið aftur aðeins einu ári síðar en þurfti að borga 50 dali fyrir.

Kona Egils var Þuríður, dóttir Jóns Bjarnasonar bónda í Stafni í Svartárdal. Þau áttu tvær dætur.
My Sister's Keeper (kvikmynd)

My Sister's Keeper er bandarísk kvikmynd frá árinu 2009 sem leikstýrð er af Nick Cassavetes og fara Cameron Diaz, Abigail Breslin, Sovia Vassileva, og Alec Baldwin með aðalhlutverk í myndinni sem byggð er á samnefndri bók eftir Jodi Picoult. Myndin, sem frumsýnd var þann 8. júlí 2009 á Íslandi, segir sögu ungrar stúlku sem fer í mál við foreldra sína svo hún geti sjálf tekið ákvörðun um hvort hún eigi að gefa nýra til að bjarga lífi eldri systur sinnar.
Þuríður Sigurðardóttir

Þuríður Sigurðardóttir (f. 23. janúar 1949) í Reykjavík er íslensk söngkona og myndlistarmaður.

Æviágrip.

Þuríður Svala Sigurðardóttir fæddist í Reykjavík. Foreldrar hennar eru Sigurður Ólafsson söngvari (f. 4. desember 1916, d. 13. júlí 1993) og Inga Valfríður Einarsdóttir, kölluð Snúlla (f. 10. nóvember 1918). Þuríður ólst upp ásamt fimm systkinum við söng og hestamennsku í Laugarnesinu í Laugarnesbænum, sem stóð á móts við þar sem nú eru gatnamót Sæbrautar og Laugarnesvegar.

Tónlistarferill.

Árið 1965 sagði söngurinn til sín og Þuríður hóf upp raust sína á skemmtistaðnum Lídó. Hún sló í gegn og var drifin í stúdíó þar sem hún söng með hljómsveitinni Lúdó og Stefáni lagið "„Elskaðu mig“" inn á plötu. Lagið varð geysivinsælt og framtíðin brosti við hinni sextán ára gömlu söngkonu. Í framhaldinu hóf hún að syngja með Hljómsveit Magnúsar Ingimarssonar og varð það að fimm ára farsælu samstarfi. Hljómsveitin lék einkum á skemmtistaðnum Röðli (við Brautarholt) sem var opinn alla daga vikunnar. Ásamt Þuríði söng Vilhjálmur Vilhjálmsson með hljómsveitinni. Árið 1969 kom út fyrsta tveggja laga sólóplata Þuríðar með lögunum, "„Ég ann þér enn“" og "„Ég á mig sjálf“". Platan og söngurinn hlutu lof gagnrýnenda og í vinsældakosningum var hún valin "„vinsælasta söngkona ársins“" og platan "„hljómplata ársins“". Eftir árin með Hljómsveit Magnúsar Ingimarssonar söng Þuríður með ýmsum hljómsveitum og listamönnum svo sem: Ragnari Bjarnasyni, Gunnari Þórðarsyni, Jóni Páli Bjarnasyni, Tríó Hjörleifs Valssonar, hljómsveitinni Vanir menn og Pálma Gunnarssyni í hljómsveitinni Íslandía.

Þuríður og Pálmi felldu hugi saman og rugluðu reitum. Saman gáfu þau út tvær hljómplötur: Þuríður og Pálmi syngja lög eftir Gunnar Þórðarson sem kom út hjá SG hljómplötum 1972 og Þuríður og Pálmi sem kom út hjá Fálkanum 1973.

Feðgin syngja saman.

Árið 1971 kom út á vegum SG hljómplatna tólf laga platan Feðginin Sigurður Ólafsson og Þuríður Sigurðardóttir syngja saman, SG 042.

Útgefið efni.

SG-hljómplötur.

45 snúninga

Breiðskífur

Fálkinn.

Breiðskífur
Furðugripasafn

Furðugripasafn (furðugripastofa, gripabúr eða kúnstagripasafn) var alfræðiblandað samansafn af allavega forvitnilegum hlutum, en slík söfn voru til víða um Evrópu á endurreisnartímabilinu. Oft voru þessi söfn í einu herbergi eða í skáp, enda nefnd á þýsku "Wunderkammer" - undraherbergi. Söfnin vor oftast í einkaeigu og lituðust því algjörlega af eigendum sínum. Það er því ekki til nein ein skilgreining á slíku safni, en í furðugripasafni mátti oft sjá ýmis náttúruundur, listaverk og furðulega smíðisgripi. Söfnin voru oft nokkuð grótesk og lygileg í eðli sínu því þar voru stundum sýndir hlutir sem aðeins eru til í heimi goðsagna, s.s. drekablóð og einhyrningshorn. Þessi söfn voru undanfari náttúrugripasafna og þróuðust sum hver í þá átt síðar.
Magnús Jónsson (skólameistari)

Magnús Jónsson (d. 22. september 1702) varð skólameistari í Skálholtsskóla árið 1702 en ferill hans varð ekki langur því að hann drukknaði við Reykjavíkurgranda um haustið.

Magnús var sonur Jóns Vigfússonar (Bauka-Jón) Hólabiskups og konu hans Guðríðar Þórðardóttur, og bróðir Þórðar Jónssonar, sem var skólameistari á undan honum. Hann tók við þegar Þórður varð prestur. Magnús var í Hólmskaupstað og voru hestur hans og þénari í Reykjavík um nóttina en Magnús gisti í tjaldi í hólmanum og var við drykkju í kaupmannsbúðunum fram undir morgun. Talið var að hann hefði farið úr tjaldi sínu og ætlað að ganga grandann á fjöru um nóttina en hann drukknaði á leiðinni og fannst lík hans um morguninn. Hann var ókvæntur og barnlaus.
Hrossafallsvetur

Hrossafallsvetur var heiti sem haft var um harðindavetur sem var á Íslandi árið 1313. Þá var hallæri og fjárfellir um allt land og miklar frosthörkur, svo að „fraus fætur undan nautum og hestum, þó fullfeitir væri að holdum“.

Snjóþungt var um allt land og "Gottskálksannáll" segir að fjárfellir hafi verið svo mikill á Íslandi að víða um sveitir urðu menn snauðir að kvikfé og mest þó hrossum.
Tildurmosi

Tildurmosi fræðiheiti ("Hylocomium splendens") er fjölær mosi sem vex á norðlægum slóðum nálægt heimskautasvæðum, oftast í þurru mólendi, kjarri og skógarbotnum. Hann er olífugrænn, gulleitur eða rauðleitur með rauðleitum stilk og greinum. Hann myndar tví- til þrífjaðraða sprota og vaxa nýir sprotar upp frá miðjum eldri sprotum. Þetta vaxtaform lætur mosann líkjast fjöðrum og gerir mosanum kleift að vaxa yfir aðra mosa og jarðveg.

Tildurmosi er notaður við blómaskreytingar og til að fóðra box til að flytja í grænmeti og ávexti. Hann var áður notaður sem yfirlag yfir moldargólf og í Alaska og Norður-Kanada var hann notaður til að þétta bjálkakofa. Hann inniheldur bakteríudrepandi efni

Tildurmosi er algeng mosategund á Íslandi. Þar sem hann vex víða í breiðum og myndar afmarkaða árssprota er hann mjög heppilegur til mælinga á þungmálmum. og mengunarmælinga .
Vonarstræti (skáldsaga)

Vonarstræti er söguleg skáldsaga eftir Ármann Jakobsson, sem kom út á vegum Forlagsins árið 2008. Bókin segir frá ferð Skúla Thoroddsen og Theódóru Thoroddsen konu hans til Kaupmannahafnar árið 1908 sem hluti af nefnd til viðræðna um Uppkastið.

Vonarstræti er einnig heiti á götu í miðbæ Reykjavíkur og heitir bókin í höfuðið á henni, þar eð Skúli og Theódóra fluttu þangað árið 1908 frá Bessastöðum.
Kuðungsferill

Kuðungsferill, spírall, vefja, kuðungslína, kuðungur, snigill eða vafningur er ferill, sem hringast í tvívíðri sléttu eins og gormur, sífellt fjær upphafspunki. Þekktasti kuðungsferillinn er kenndur við Arkímedes.
Anne Holtsmark

Anne Holtsmark – fullu nafni Anne Elisabeth Holtsmark – (21. júní 1896 – 19. maí 1974 i Osló) var fyrsta konan sem varð prófessor í norrænni textafræði við Háskólann í Osló.

Æviágrip.

Anne Holtsmark fæddist í Kristjaníu og ólst þar upp að mestu, næst elst fimm systkina. Foreldrar hennar voru Gabriel Gabrielsen Holtsmark (1867–1954), dr. phil., forstjóri, og Margrete Weisse (1871–1933).

Eftir nám í iðnskóla og verslunarskóla, og starf í banka 1913–15, ákvað hún að afla sér háskólamenntunar. Eftir stúdentspróf 1917 og háskólanám varð hún cand.philol. 1924 með norsku sem aðalgrein og frönsku og sagnfræði sem aukagreinar. Til þess að framfleyta sér vann hún við tímakennslu og skrifstofustörf samhliða náminu.

Eftir embættisprófið starfaði Anne Holtsmark sem aðstoðarmaður við Háskólabókasafnið í Osló til 1928 og síðan sem fastur starfsmaður til 1930, nema árið 1925–26 þegar hún var dósent í norsku við Háskólann í Hamborg. Hún varð dósent í norrænni textafræði við Háskólann í Osló 1931, og 1949 tók hún við af Magnúsi Olsen sem prófessor í þeirri grein. Skömmu eftir 1950 greindist hún með MS-sjúkdóm, en hún hélt samt áfram störfum þrátt fyrir að vera í hjólastól. Hún sagði starfi sínu lausu í ársbyrjun 1961, nokkru áður en aldursmörkum var náð, en hélt þó áfram rannsóknum og fræðistörfum fram undir sitt síðasta.

Árið 1936 tók hún doktorspróf með ritgerðinni "En islandsk scholasticus fra det 12. århundrede", sem fjallar um höfund fyrstu málfræðiritgerðarinnar.

Holtsmark samdi margar greinar og ritgerðir, einkum á sviði norrænnar textafræði. Bók hennar "Norrøn mytologi. Tru og mytar i vikingtida", Oslo 1970, hefur komið í nokkrum útgáfum og einnig verið þýdd á önnur mál. Bókin heldur enn gildi sínu sem gott yfirlitsrit um heimsmynd og trúarbrögð norrænna manna í fornöld. Hún er byggð á íslenskum heimildum, en einnig stuðst við forna myndlist, rannsóknir í fornleifafræði, rúnaristur og örnefni.

Hún þýddi mörg íslensk fornrit yfir á norsku, svo sem Snorra-Eddu, Helgisögu Ólafs helga, Heimskringlu, Sverris sögu, Hákonar sögu og Orkneyinga sögu.

Hún samdi fjölda greina um norræn fræði í Kulturhistorisk Leksikon for nordisk Middelalder.

Árið 1941 var Anne Holtsmark tekin í Norsku vísindaakademíuna, hún hlaut St. Ólafs-orðuna 1958, og var útnefnd heiðursdoktor við Háskóla Íslands 1961.
Brennt vín

Brennt vín er samheiti yfir áfenga drykki, sem unnir eru með eimingu úr gerjuðu korni, ávöxtum eða grænmeti.

Alkohólgufan er þéttuð aftur með sérstöðum tækjum. Með þessum hætti er hægt að vinna allt að 96% hreinan vínanda (spíritus). Lögurinn, sem þannig fæst er síðan hreinsaður og og síaður með ýmsum aðferðum og blandaður vatni þar til æskilegum styrkleika er náð. Hráefnið ræður oft miklu um bragð drykkjarins en oft eru ýmis bragðefni sett í löginn og fara þau eftir því hvaða drykk á að búa til. Lögurinn, eða hinn brenndi drykkur, er síðan geymdur í ámum í víngeymslum árum eða áratugum saman. Drykkurinn öðlast því meiri þroska í mýkt, ilmi og bragðfyllingu sem hann er eldri og spírakeimurinn sem er af nýbrenndum leginum hverfur. Dæmi um brennd vín eru vodka, romm, viskí, gin og íslenskt brennivín.
Handknattleiksárið 1973-74

Handknattleiksárið 1973-74 var keppnistímabilið í íslenskum handknattleik sem hófst haustið 1973 og lauk vorið 1974. FH-ingar urðu Íslandsmeistarar í karlaflokki og Framstúlkur í kvennaflokki. Karlalandsliðið tók þátt í HM í handknattleik í Austur-Þýskalandi en árangurinn olli vonbrigðum.

Karlaflokkur.

1. deild.

FH-ingar urðu Íslandsmeistarar í meistaraflokki karla, unnu alla leiki sína nema þann síðasta gegn Valsmönnum. Keppt var í átta liða deild með tvöfaldri umferð.

Þór Akureyri féll niður um deild. Markakóngur var Axel Axelsson, Fram, með 106 mörk sem var markamet.

2. deild.

Grótta sigraði í 2. deild eftir úrslitaleik gegn Þrótti og færðist upp í þá fyrstu. Völsungur féll niður í 3. deild. Keppt var í 8 liða deild með tvöfaldri umferð.

+ Úrslit vantar í leikjunum KA - Breiðablik og ÍBK - Fylkir

Völsungur gaf þrjá síðustu leiki sína í móti.

3. deild.

Stjarnan sigraði í 3. deild eftir úrslitaleik gegn Þrótti Neskaupstað og færðist upp um deild. Þjálfari Stjörnunnar var Viðar Símonarson. Keppt var í tveimur fjögurra liða riðlum, Suðurlandsriðli og Austurlandsriðli, með tvöfaldri umferð.

"Suðurlandsriðill"

"Austurlandsriðill"

"Úrslitakeppni"

Bikarkeppni HSÍ.

Valsmenn sigruðu í bikarkeppninni sem haldin var í fyrsta sinn. Sextán lið tóku þátt í mótinu sem leikið var að Íslandsmótinu loknu.

"1. umferð"

"8-liða úrslit"

"Undanúrslit"

"Úrslitaleikur"

Evrópukeppni.

Valsmenn kepptu í Evrópukeppni meistaraliða en féllu út í 1. umferð fyrir VfL Gummersbach, sem varð að lokum Evrópumeistari.

"1. umferð"

Kvennaflokkur.

1. deild.

Framarar urðu Íslandsmeistarar í meistaraflokki kvenna. Keppt var í sjö liða deild með tvöfaldri umferð.

Þór Ak. hafnaði í neðsta sæti. Vegna fjölgunar í 1. deild kvenna léku Þór og Völsungur, sem hafnaði í 2. sæti í 2. deild, aukaleik sem lauk með sigri Þórs.

2. deild.

Breiðablik sigraði í 2. deild eftir úrslitaleik gegn Völsungi og vann sér sæti í 1. deild.

"Suðurlandsriðill"

"Norðurlandsriðill"

"Úrslitaleikir"

Völsungur tók þátt í umspili við Þór Akureyri um laust sæti í 1. deild.

Evrópukeppni.

Ekkert íslenskt kvennalið tók þátt í Evrópukeppni þetta árið.

Landslið.

Stærsta verkefni karlalandsliðsins á keppnistímabilinu var HM í Austur-Þýskalandi. Liðið var í riðli með Tékkóslóvakíu , Vestur-Þýskalandi og Danmörku. Undirbúningsleikir gengu vel og voru vonir bundnar við góðan árangur. Eftir að til Þýskalands var komið braust hins vegar flensufaraldur út í herbúðum liðsins og það tapaði öllum leikjum sínum.
Íslandsmót karla í íshokkí

Íslandsmót Karla í Íshokkí er efsta deild í íshokkí á Íslandi - Hertz-deildin. Þrjú lið keppa í deildinni: Skautafélag Akureyrar, Skautafélag Reykjavíkur og Fjölnir (áður Björninn en sameinaðist Fjölni 2018). Tímabilin 2014-2018 spilaði UMFK Esja einnig í deildinni.

Saga.

Íshokkí á Íslandi var upprunalega leikið á tjörnum og ám. Veðrið gerði erfitt fyrir að spila og gerðu aðstæður mjög krefjandi. 1987 var fyrsta vélfrysta skautasvellið byggt á Akureyri og síðan í Laugardalnum þremur árum síðar, árið 1990. Árið 1998 var reist Skautahöll í Laugardalnum, á Akureyri árið 2000 og svo í Egilshöll í Reykjavík 2003.

Fyrsta deildin í íshokkí var stofnuð 1991 með þremur liðum (SA, SR og Björninn) Deildin byrjar venjulega í september og lýkur í mars eða apríl.

Núverandi lið (2017-2018).

Á Akureyri

Í Reykjavík

Íslandsmeistarar.

Tímabil:
Handknattleiksárið 1981-82

Handknattleiksárið 1981-82 var keppnistímabilið í íslenskum handknattleik sem hófst haustið 1981 og lauk vorið 1982. Víkingar urðu Íslandsmeistarar í karlaflokki og FH-stúlkur í kvennaflokki. Karlalandsliðið tók ekki þátt í stórmóti á keppnistímabilinu.

Karlaflokkur.

1. deild.

Víkingar urðu Íslandsmeistarar í meistaraflokki karla, eftir sigur á FH-ingum í lokaleik mótsins. Keppt var í átta liða deild með tvöfaldri umferð.

KA og HK féllu niður um deild. Markakóngur var Alfreð Gíslason, KR, með 109 mörk.

2. deild.

Stjarnan sigraði í 2. deild. Þjálfari liðsins var Gunnar Einarssonar. Auk Stjörnumanna fór ÍR upp í 1. deild.

Fylkir og Týr Vestmannaeyjum féllu niður um deild.

3. deild.

Ármann sigraði í 3. deild, en þjálfari liðsins var Bogdan Kowalcsyk. Grótta fylgdi Ármenningum upp í 2. deild. Keppt var í 10 liða deild með tvöfaldri umferð.

Bikarkeppni HSÍ.

KR sigraði í bikarkeppninni í fyrsta og eina sinn eftir úrslitaleik gegn FH.

"1. umferð"

"16-liða úrslit"

"8-liða úrslit"

"Undanúrslit"

"Úrslitaleikur"

Evrópukeppni.

Evrópukeppni meistaraliða.

Víkingar kepptu í Evrópukeppni meistaraliða. Þeir hófu keppni í 16-liða úrslitum en töpuðu fyrir Atlético Madrid.

"16-liða úrslit"

Evrópukeppni bikarhafa.

Þróttarar kepptu í Evrópukeppni bikarhafa og fóru í undanúrslit.

"1. umferð"

"16-liða úrslit"

"8-liða úrslit"

"Undanúrslit"

Evrópukeppni félagsliða.

FH-ingar kepptu í Evrópukeppni félagsliða, sem haldin var í fyrsta sinn og féll út í fyrstu umferð.

"1. umferð"

Kvennaflokkur.

1. deild.

FH-ingar urðu Íslandsmeistarar í meistaraflokki kvenna. Keppt var í átta liða deild með tvöfaldri umferð.

Lið Þróttar og Akraness féllu úr 1. deild.

2. deild.

Haukar sigruðu í 2. deild. Þór Ak. hafnaði í öðru sæti og færðust bæði lið upp um deild. Leikin var tvöföld umferð í tveimur riðlum.

"A-riðill"

"B-riðill"

"Úrslitaleikur"

Bikarkeppni HSÍ.

Framstúlkur sigruðu í bikarkeppninni eftir úrslitaleik gegn ÍR.

"1. umferð"

"8-liða úrslit"

"Undanúrslit"

"Úrslit"

Evrópukeppni.

Ekkert íslenskt kvennalið tók þátt í Evrópukeppni þetta árið.

Landslið.

Karlalandsliðið tók ekki þátt í stórmóti á keppnistímabilinu, en bjó sig undir B-keppni sem halda skyldi í Hollandi árið 1983.
Gunnar Smári Egilsson

Gunnar Smári Egilsson (f. 11. janúar 1961) er íslenskur blaðamaður, útgefandi og ritstjóri. Hann var einn af stofnendum Fréttablaðsins og vikublaðanna Eintaks og Morgunpóstsins ásamt því að ritstýra vikublaðinu Pressunni. Auk þess var hann einn af stofnendum og útgefendum Nyhedsavisen sem gefið var út í Danmörku að fyrirmynd Fréttablaðsins og einn af eigendum og ritstjóri Fréttatímans.

Gunnar Smári hefur fengist við ýmis önnur störf og var meðal annars framkvæmdarstjóri SÁÁ um tíma. Gunnar stofnaði árið 2017 nýjan stjórnmálaflokk; Sósíalistaflokk Íslands.
Ferill

Ferill er í stærðfræði haft um rúmfræðilegt fyribæri sem samsvarar beinni línu en þarf þó ekki að vera "bein". Ferill getur verið "opinn" og hefur þá upphafs- og endapunkt eða "lokaður" og hefur þá hvorugt. Reikna má ferillengd, sem alltaf er stærri en núll, en getur þó verið óendanleg. Sýna má feril falls, eða ofanvarpið á tvívíða sléttu, eða í tvinnsléttunni, með línuriti (grafi). Keilusnið eru dæmi um algenga ferla.

Eðlisfræðin fjallar mikið um hluti, sem hreyfast í ýmsum sviðum og lýsa ferlar staðsetningu hlutarins í sviðinu á sérhverjum tímapunkti. Ferilheildi eru heildi reiknuð eftir ákveðnum ferli, sem getur verið opinn eða lokaður.
Runólfur (ábóti í Viðeyjarklaustri)

Runólfur (d. 1299) var prestur og síðar ábóti í Viðeyjarklaustri, tók við forráðum þar 1250 eftir lát Arnórs Helgasonar, fyrsta ábóta klaustursins, en var ekki vígður fyrr en 1256. Hann átti lengstan embættisferil allra ábóta í Viðeyjarklaustri.

Ekki er ljóst hvers son Runólfur var; hann hefur verið sagður Ólafsson, ef til vill sonur Ólafs Jónssonar á Hofi á Kjalarnesi, en jafnframt er hann sagður hafa verið bróðir Hafurbjarnar Styrkárssonar í Nesi á Seltjarnarnesi, auðugs höfðingja. Kann að vera að þeir hafi verið hálfbræður, sammæðra. Þeir Runólfur og Hafurbjörn voru í liði Þorleifs Þórðarsonar í Görðum í Bæjarbardaga 1237 og særðust þar báðir. Þeir voru einnig heimilismenn Þorleifs um tíma.

Runólfur virðist hafa auðgað klaustrið og haldið vel á fjármálum þess. Hann er getið í ýmsum heimildum og meðal annars er vitað að hann var ásamt fleiri helstu fyrirmönnum landsins í brúðkaupsveislu á Möðruvöllum í Eyjafirði, þar sem Sigurður seltjörn Sighvatsson, stjúpsonur Hafurbjarnar bróður Runólfs, giftist Valgerði Hallsdóttur frá Möðruvöllum, systur Þórðar riddara þar.

Runólfur stýrði klaustrinu til dauðadags og hefur ofðið háaldraður, sennilega fæddur um eða skömmu eftir 1210. Ábóti næstur á eftir honum var Andrés drengur en hann var þó ekki vígður fyrr en 1305.
Shrek

Shrek er bandarísk teiknimynd frá árinu 2001 sem Andrew Adamson og Vicky Jenson leikstýrðu. Mike Myers, Eddie Murphy, Cameron Diaz, og John Lithgow fara með aðalhlutverk í myndinni sem er lauslega byggð á samnefndri ævintýrabók frá árinu 1990.

Leikraddir.

Íslenska leikraddir

Aukaraddir: Magnús Jónsson, Stefán Jónsson, Ragnheiður Steindórsdóttir, Árni Thoroddsen, Inga María Valdimarsdóttir, Alfreð Alfreðsson, Júlíus Agnarsson, Valdimar Flygenring, Björn Ármann Júlíusson, Gísli Magnason, Eva Ásrún Albertsdóttir, Örn Arnarson, Skarphéðinn Hjartarson og Erna Þórarinsdóttir.
Lockerbie

Lockerbie er íslensk hljómsveit sem spilar melódískt popp-rokk í bland við kraftmikið post-rokk. Hún var valin ein af sigursveitum í Sumarkeppni Rásar 2 og Stúdíó Sýrlands. Hljómsveitin er fjögurra manna og gaf út sína fyrstu plötu, "Ólgusjó" 7. júní 2011. Platan fékk 4 af 5 stjörnum í gagnrýni Fréttablaðsins og var valin plata vikunnar á Rás 2. Hljómsveitin er með útgáfusamning við Record Records á Íslandi og Rallye Label í Japan.
Vanilla Sky

Vanilla Sky er bandarísk spennumynd frá árinu 2001 sem Cameron Crowe framleiddi, skrifaði og leikstýrði. Myndin er endurgerð af spænsku myndinni "Abre los ojos" (Opnaðu augun þín) frá árinu 1997. Tom Cruise, Cameron Diaz og Penélope Cruz fara með aðalhlutverkin í myndinni. Myndin kom út í kvikmyndahúsum í desember 2001 og var lagið "Vanilla Sky" sem Paul McCartney hafði skrifað fyrir myndina tilnefnt til margra verðlauna þar á meðal til Óskarsverðlauna og Golden Globe verðlauna en Cameron Diaz var einnig tilnefnd til Golden Globe fyrir bestu leikkonu í aukahlutverki.
Joseph Brodsky

Joseph Brodsky (eða Jósef Brodsky) (24. maí 1940 - 28. janúar 1996) fæddur Josíf Aleksandrovítsj Brodskíj eða Ио́сиф Алекса́ндрович Бро́дский, var rússneskt skáld, leikrita- og ritgerðarhöfundur. Joseph Brodsky fæddist í Leningrad (nú Sankti Pétursborg) í Rússlandi en fluttist til Bandaríkjanna eftir að hafa verið gerður útlægur úr Sovétríkjunum. Hann öðlaðist bandarískan ríkisborgararétt 1977. Hann fékk aldrei að hitta foreldra sína aftur, og tileinkaði þeim ritgerðarsafnið "Less Than One".

Joseph Brodsky fékk Nóbelsverðlaun í bókmenntum árið 1987. Hann er grafinn í Feneyjum.